
Summorum  in  medicina  honorum  petitor,  dis 
putationem  medicam  eruditorum  examini  sub¬ 
lecturus,  pauca  de  Pneumonia,  qua  potui  bre¬ 
vitate,  scribere  decrevi.  Hic  morbus,  per  se 
interdum  exitiosissimus  est,  et  multis  haud  minus 
mortiferis  malis  viam  sternens,  maximam  certe 
curam  diligentiamque  omnis  medicinam  fa¬ 
cientis,  aut  facturi,  optimo  jure  sibi  postulat. 

Quanquam  nulla  alia  inflammatio  est,  quae 
homines  in  regionibus  hisce  degentes  saepius 

invadit,  violentius  urget,  aut  exitu  tristior  est, 
in  nulla  tamen  vel  citius  profuisse,  majoremve 
attulisse  opem,  laetioremve  praestitisse  victoriam, 
quam  in  hac  de  qua  dicturus  sum,  ars  medica 
visa  est. 

A  C  ulle  no  celeberrimo  illo  medico  et  noso- 
logo,  pneumonia  ad  classem  Pyreyiarum ,  ordi^ 
nem  Phlegmasiarum  refertur,  ac  verbis  sequen¬ 
tibus  definitur : 

“  Pyrexia  ;  dolor  in  quadam  thoracis  parte j 
“  respiratio  difficilis  ;  tussis.” 

Huic  morbo,  prout  pleuram,  vel  pulmones 
occuparit,  medici  varia  nomina  indiderunt,  et 
illam  Pleuritidem,  hanc  vero  Peripneumoniam 
nominarunt.  Me  judice,  vero,  alienum  esset 
has  invicem  seponere  ;  quippe,  quae  fere  sem- 
per  eundem  simul  afferunt ;  eisdem  causis  pro¬ 
ficiscuntur,  et  eandem  medendi  rationem  flagi¬ 
tant  ;  sub  communi  igitur  Pneumoniae  nomine, 
ad  hunc  morbum  tractandum  memet  accingo. 

HISTORIA* 

Symptomata  hujus  morbi  aliquando  initio 
adeo  levia  sunt,  ut  non  nisi  catarrhus  esse  vide¬ 
atur  ;  mox  vero  aeger  graviter  afficitur  languore, 
lassitudine,  horrore  et  calore  vicissim  occupan¬ 
tibus  ;  vultus  rubet,  caput  dolet,  cutis  aret  et  ca¬ 
let  ;  lingua  inarescit,  vigilia  et  anxietas  urgent : 
pulsus  frequentiores,  validiores  et  duriores  eva¬ 
dunt  :  aeger  brevi  de  dolore  in  quadam  thoracis 
parte  acuto  conqueritur  :  hic  dolor  est  in  situ 
varius,  modo  unam  modo  alteram  pectoris  par¬ 
tem  occupat :  nunc  sub  sterno,  nunc  ad  clavi¬ 
culas  vel  scapulas  vibrat :  Saepius  vero  dolorem, 
in  utero  demum  latere  situm,  inter  costas  sex¬ 
tam  septi  mamque  plerumque  accidere,  inter 
omnes  constat :  interdum  ita  obtusus,  ut  pon¬ 
dus  potius  quam  dolor  sentiatur. 

Difficultas  spirandi  fere  semper,  attamen  va¬ 
rie  pro  ut  res  sese  habent,  aegrum  urget :  aer 

\ ' 

enim,  plenius  in  pulmones  receptus,  dolorem 
adeo  intendit,  ut  hoc  rhorbo  impliciti  inspira- 

tionem  plenam  maxime  reformident,  et  ejus 

t?  '  r  _ 

defectum  frequentibus  nisibus  compensare  so- 
licite  nituntur  :  aeger  adeo  laboret,  ut  miser 
nunc  in  sinistrum  latus,  nunc  in  dextrum,  nunc 
in  neutrum,  sed  nunc  vel  supinus,  vel  corpore 
nunc  erecto,  requiescere  tantum  possit.  Tussis 
quoque,  etiam  a  morbi  initia,  admodum  molesta, 
aegrum  vexat  doloremque  multum  adauget : 
primo  sicca,  postea  vero  humida,  saepe  cruenta : 
sputum  sub  initio  morbi  parcius,  sed  procedente 
morbo,  copiosius  est,  et  magis  concoctum,  san¬ 
guine  etiamnum  permisto  :  status  etiam  in¬ 
testinorum  varius  est,  alvus  nunc  nimis  contra¬ 
hitur,  nunc  quam  debet  fusior  :  urina  modo  te¬ 
nuis  et  aquosa,  interdum  crassa  et  rubra,  in  qua 
quid  lateritii  subsidit. 

-  -  '  *  •  •  *  «S  '  »»*4'  *■  .•  ;•  €  W 

HUJUS  MORBI  TERMINI. 

Pneumonia,  resolutione,  suppuratione,  gan¬ 
graena  vel  effusione  finire  consuevit :  de  ter¬ 
minatione  ejus  varia,  pauca  disserere  licet. 

Morbus  resolutione  finire  dicitur,  cum  omnia 
mali  indicia  decedunt,  nulla  labe  superstite,  et 

pars  inflammatione  correpta  in  integrum  restitu¬ 
ta  ;  qui  exitus  quidem  laetior,  et  in  omnibus  inter¬ 
nis  inflammationibus  vehementer  optandus  est, 
et  praesertim  in  Pneumonia,  ne  grande  mu¬ 
nus,  quo  funguntur  pulmones,  ad  vitam  adeo 
necessarium,  interrumpatur.  Medicus  reso¬ 
lutionem  suspicare  potest,  si  pyrexia  alia¬ 
que  graviora  signa,  sanguinis  detractioni  et 
aliis  medicamentis  cedant :  si  vero  haec  val¬ 
de  ingravescentia,  ultra  septimum  vel  deci¬ 
mum  diem  perstent,  aegro  delirante,  et  pulsu 
molli,  ne  in  suppurationem  abeat  jure  timen¬ 
dum  est ;  si  demum  sputa  omnino  cessent  vel 
parcius  ejiciantur,  si  febris  vis  aliquantulum 
remittat  et  crebri  horrores  accedant,  si  lateris 
dolor  mitescat  (spirandi  difficultate  tamen  per¬ 
manente),  cum  gravioris  ponderis  in  parte  do- 
lente  sensu,  si  pulsus  plenior  et  mitior  fiat,  ge¬ 
nae  et  labia  rubra,  et  vespere  febris  ingra¬ 
vescat,  sudore  frigido  circa  frontem  et  pectus 
oborto,  suppurationem  jam  esse  coeptam,  scire 
licet :  Si  in  vasa  pulmonum  tenuiores  sanguinis 
partes,  vel  sanguis  ipse,  vel  etiam  pus  affatim 
prorsus  effunditur,  aeger  suffocatur  ;  si  vero  mo¬ 
dice,  expuit  interdum  et  cito  convalescit. 

Pneumoniae  gangraena  rarius  est  exitus,  nisi 
effusio  sanguinis  simul  obtinet.  Inflammatio 
violens  praegressa,  subito  doloris  cessatio,  foede 
halitus  olens,  pulsus  parvi,  inordinati  et  frequen¬ 
tes,  vires  penitus  exhaustae,  sudores  frigidi,  deli¬ 
rium,  oculi  omni  splendore  privati.  Faecum 
foetor  intolerandus,  cum  urina  nigrum  sedi¬ 
mentum  deponente,  gangraenam  factam  esse,  et 
mortem  adstare,  ostendunt. 

DIAGNOSIS. 

Tres  morbi  sunt,  inter  quos  Pneumonia  com 
fundi  possit ;  Hepatitis,  Peripneumonia  notha,  et 
Inflammatio  cordis.  Pneumoniam  ab  hepatitide 
medicus,  quamvis  peritus,  primo  aspectu  haud 
facile  distinguere  poterit :  hic  morbus  ex  in¬ 
flammatione  hepatitidis,  doloris  situ,  difficultate 
in  latus  affectum  decumbendi,  pressura  dolore 
non  aucto,  ad  claviculam  et  humerum  dextrum 
non  vergente,  nullo  singultu,  vel  vomitu,  dig¬ 
nosci  potest.  In  hepatitide  etiam  tussis  per  to¬ 
tum  morbi  cursum  sicca  est,  et  vultus  quoque 
colore  luteo  plerumque  squalet. 

Peripneumonia  notha  catarrho  potius  quam 
pneumoniae  magis  cognata  est,  et  aetate  provec¬ 
tos,  debiles  et  pituitosos,  et  qui  laxiore  corporis 
habitu  sint,  leniter  sensimque  invadit :  aeger 
lenissime  febrit,  aegrescit  potius  quam  dolet,  tus¬ 
sis  etiam  et  pectoris  dolor  minus,  quam  in 
pneumonia  vexant :  et  medendi  rationem  haud 
parum  a  catarrho  diversam  postulat. 

':'L;  JV,  l  ':0,„  J  ,,  iMiA  X 

Carditis  saepe  cum  pneumonia  jungitur  ;  quo¬ 
rum  morborum  eadem  fere  symptomata  et  re¬ 
media,  nisi  quod  in  hoc  morbo  palpitatio  et 
syncope  adsunt,  et  remedia  quam  primum  sunt 
adhibenda. 

.  * . .•  .  ••  •  fi -f  '  .  yy  ’’  l  J  i  , w 

CADAVERUM  SECTIO. 

Incisis  eorum  cadaveribus  pneumonia  per¬ 
emptorum,  varia  morbida  semet  obtulerunt ; 
collectio  puris  subviridis  sanguine  nigro  misti, 
in  pulmonum  fabricam  et  inter  pleuras  inveni¬ 
tur,  quae  aliquando  exulcerari  reperiuntur :  Pleu¬ 
ra  pulmones  investiens  solito  fere  crassior  est, 
et  vasa  ejus  praeter  naturam  sanguine  oppleta  : 

pleura  pulmonum  ei  costarum  persaepe  accres¬ 
cit.  Pulmones  quoque  ipsi  inflammationis  par¬ 
ticipes,  solito  adeo  graviores  sunt,  ut  in  aquam 
injecti,  auctore  Cleghorn,  partim  fundum  pe¬ 
tant  :  Saepe  tubercula  in  suppurationem  abeun¬ 
tia  eos  stipant :  interdum  ex  abscessu  rupto, 
magna  puris  copia  in  cavum  thoracis  confluxerit. 


RATIO  SIGNORUM. 

Inter  causas  excitantes  longe  frequentissimam 
esse  frigus  diximus,  quod  corpore  exceptum  su¬ 
dorem  subito  impedit,  et  in  corpus  internum  re¬ 
pellens,  pyrexiam  facit. 

4 

Respiratio  difficilis  causas  admodum  diversas 
agnoscat ;  partim  vel  a  sanguinis  congestione  in 
pulmonibus,  quae  aeris  liberum  cursum  per  ip¬ 
sos  impedit,  et  id  crebrioribus  respirandi  cona¬ 
tibus  pulmones  rependere  moliuntur,  proveniat ; 
vel  partim  a  dolore  quem  inspiratio  plenior  in¬ 
tendit  ;  quo  violentiores  hae  causae  sint,  eo  ma¬ 
gis  spirandi  difficultas  urget. 

Tussis  partim  causis  jam  enumeratis,  utpote 
quae  spiritus  difficultatem  faciant,  partim  nimio 
membranae  intimae  bronchiorum  sensui  tribuen¬ 
da  est :  haec  enim  membrana  inflammatione 
correpta,  stimuli  levissimi  adeo  impatiens  eva¬ 
dit,  ut  etiam  ab  aere  ipso  irritationem  molestam 
sustineat. 

Ex  distentione  vasorum  tunicarum  et  ex  ma¬ 
jore  sanguinis  impetu  in  partem  inflammatam, 
oriundum  esse  dolorem  judicare  licet.  Quod 
vero  haud  sine  dolore  cubare  possit  aeger,  ex 
inflammatione  pulmonum  provenire  censen¬ 
dum  :  Si  fibram  alteram  inflammatio  occupat, 
in  latus  sanum,  si  utramque  in  dorsum,  sese 
tantum  reponere  datur. 

Facies  rubra  et  tumida,  dolor  etiam  capitis, 
tum  congestioni  sanguinis  in  pulmonibus,  unde 
liberior  sanguinis  reditus  a  capite  impeditur, 
tum  etiam  cordis  arteriarumque  viribus  nimis 
citis  tribuitur.  Facies  purpurea  vel  livida,  ex 
pulmonibus  humore  effuso  impletis,  vel  e  vehe¬ 
menti  inflammatione  sanguine  infarctis,  pro- 

licisci  videtur.  Ex  hac  enim  causa,  sanguis  ab 
aere  neque  ut  debet  pabulum,  quo  alatur  sacra 
vitae  flamma,  adipiscitur,  neque  ex  subnigro  in 
rubicundum  mutatur  colorem.  Hinc  subniger 
sanguinis  color  ;  hinc  faciei  livor. 


CAUSAE  REMOTAE. 

* 

Nullum  genus  hominum  ab  hujus  morbi  im* 
petu  satis  tutum :  virile  tamen  genus,  magis 
quam  muliebre,  et  jam  adultos  magis  quam 
senes  aggreditur,  et  inter  annum  quadragesi¬ 
mum  quintum  et  sexagesimum  saepissime  ado¬ 
ritur.  Robusti,  pleni  et  duro  labori  assueti,  et 
quorum  fibrae  rigidae  sunt,  huic  morbo  maxime 
patent :  eos  quoque  nimia  sanguinis  copia  labo¬ 
rantes,  lauto  nimis,  artibusque  coquinariis  et 
convivialibus  cibo  corrupto,  et  liquoribus  for¬ 
tioribus  utentes,  in  quibus  diathesis  phlogistica 
praevalet,  saepissime  Pneumonia  corripit ;  hinc 
venatores,  milites,  et  rustici,  huic  inflammationi 
maxime  subjecti  sunt. 

Qui  praeterea  Pneumonia  semel  laborarunt, 
ii  facilius  iterum  hoc  morbo  implicantur. 

\  ' 

Hujus  morbi  causae  excitantes  sunt,  coelum 
varium,  humidum  et  frigidum, #  quale  autumno 
et  hyeme  contingit ;  frigus  ad  morbum  indu¬ 
cendum  locum  certe  primum  tenet,  eoque  cer¬ 
tius  si  corpori,  qualicunque  de  causa,  prius  ca¬ 
lefacto,  admotum  fuerit ;  item  calor,  si  corpus 
frigori  intensiori  antea  expositum  fuerit,  pluri¬ 
mum  ad  hunc  morbum  concitandum  pollet. 
Quare  e  frigore  excepto,  pulmones,  prae  cae- 
teris  partibus  internis,  saepius  morbo  laborant, 
haud  in  promptu  est :  quodcunque  autem  soli¬ 
tam  excretionem  per  cutem  cohibet,  et  in  pul¬ 
mones  plus  solito  sanguinis  propellit,  pulmones, 
propter  teneram  fabricam  et  copiam  sanguinis 
ad  eas  derivatam,  inflammationi  maxime  sub¬ 
jectos  reddat.  Inter  causas  excitantes  etiam  sunt 
injuriae  et  exhalationes  acres  quibus  affecti  sunt 
pulmones,  potus  frigidi  uberius  hausti,  dum 
corpus  calore  exaestuat,  intemperantia  circa  ci¬ 
bum,  vehemens  corporis  exercitatio,  sive  cur¬ 
rendo  sive  vociferando,  sive  modo  alio  quocunque 
fit,  unde  violentius  pulmones  irritantur. 


12 


DISSERTATIO  MEDICA 


V 


PROGNOSIS. 

Quum  hic  morbus  semper  periculosus  sit,  et 
saepe  fatalis  ;  oportet  medicum  cavere,  ne  de 
ejus  eventu  quid  inconsulte  et  temere  praedicat ; 
utcunque  levis  fuerit  hujus  morbi  impetus, 
haud  periculo  prorsus  vacat,  et  interdum  aeger 
sine  ullo  morbi  gravioris  signo,  morte  repen¬ 
tina  periit.  Nullo  in  alio  morbo  falaces  remis¬ 
siones  saepius  occurrunt :  hae  circiter  diem  ter-  * 
tium  quartumve  fere  eveniunt,  et  mali  omnino 
decedentis’ spe  animum  aegri  confirmant.  Symp¬ 
tomata  tamen  auctis  viribus  paulo  post  recrm 
descunt :  tales  igitur  remissiones  semper  suspec¬ 
tas  habere  oportet,  eoque  magis  modo  nulla  nota¬ 
bilis  evacuatio  comitatur.  Pyrexia  vehementior, 
pulsus  frequens,  validus  et  durus,  calor  ardens,  fa¬ 
cies  tumida  et  rubore  incandescens,  male  augu¬ 
rant.  Nec  minus  interest  ad  respirationem  respi¬ 
cere  ;  quo  magis  spirandi  difficultas  aegrum  ur¬ 
get,  eo  magis  timorem  incutere  debet :  Tussis 
quoque  sicca,  violenta  et  dura,  quae  dolorem 

multum  intendit,  malum  est  :  praeterea,  si 
quando  spiritus,  etiam  corpore  erecto,  aegerri¬ 
me  ducitur,  cum  horrendo  suffocationis  im¬ 
minentis  sensu.  Si  pulsus  sit  parvus,  fre¬ 
quens,  et  irregularis,  cum  frigido  et  viscido 
sudore  e  capite  et  collo  diffluente,  aeger  in 
lubrico  versatur  statu :  debilitas  magna,  do¬ 
lor  erratus,  delirium,  infaustum  exitum  etiam 
indicant.  Contra  tamen,  si  symptomata  fue¬ 
rint  mitiora  et  febris,  si  dolor  lateris  et  spirandi 
difficultas  idoneis  remediis  perite  administratis 
cito  cesserint,  praesertim  si  tussis  copiosam,  cras¬ 
sam  et  cruentam  citat  pituitam,  exitum  morbi 
felicem  praedicit  \  cum  simul  profusio  sanguinis 
e  naribus  et  sudor  mitis  et  calidus,  alvo  leniter 
fluente,  et  urina  sedimentum  lateritium  depo¬ 
nente,  comitantur.  Si  una  cum  aliqua  hujus¬ 
modi  evacuatione  signa  febrilia  diminuuntur, 
arteriarum  ictus  pacatius  evadunt,  corporis  calor 
defervescit,  dolor  decedit,  et  spiritus  facilius  et 
liberius  ducuntur,  nihil  dubii  restat  quin  mor¬ 
bus  subigatur. 


14 


DISSERTATIO  MEDICA 


*  '  1  ‘  '  /  p 

te  t  asm 

RATIO  MEDENDI. 

Ineunte  morbo  sanandi  ars  plurimum  valet, 
modo  remedia  propria  mature  adhibeantur  ;  hoc 
itaque  consilio  adversus  inflammationem  vi  et 
armis  contendere,  et  importuna  mala  saepe  ac¬ 
cidentia  levare,  oportet :  Impetus  sanguinis  co¬ 
actus  per  pulmones  est  diminuendus  ;  mature 
igitur  et  copiose  juvat  sanguinem  detrahere, 
qui  magna  ex  plaga  eliciendus,  et  fluere  debet 
donec  syncope  supervenerit,  vel  signa  mitescere 
coeperint,  cum  non  alius  existit  morbus,  qui 
hoc  remedium  magis  efflagitat,  vel  melius  to¬ 
lerat.  Etsi  autem  sola  salutis  spes  in  sanguinis 
detractione  posita  sit,  nil  aegrum  citius  debi¬ 
litat,  quam  hoc  vitale  fluidum  temere  effusum  ; 

(Afngens  enim  et  subita  sanguinis  jactura  omni¬ 
bus  brevi  et  multum  nocet,  nec  raro  mortem 
affert.  Haec  enim  non  modo  insignem  debili¬ 
tatem,  et  vertiginem,  et  nauseam,  aut  vomitum, 
et  animi  defectionem,  sed  convulsiones  quoque 
generales  et  plerumque  lethales,  inducit^  San¬ 
guis  igitur  nunquam  large  detrahendus  est,  do- 

nec,  quid  valeant  vires,  aetas,  signorum  vehe¬ 
mentia,  et  alia  bene  multa,  quid  fere  recusent, 
bene  perpendeatur.  Quantum  vero  sanguinis, 
quotiesve  mitti  possit,  dictu  difficile,  vel  potius 
dici  nequit ;  ter  quater  ve  venam  incidere  ple¬ 
rumque  satis  erit,  si  prima  aut  secunda  copio¬ 
sior  detractio  fuerit.  Saepe  etiam,  dum  san¬ 
guis  effluit,  dolor  mitior  factus,  vel  pene  sub¬ 
latus,  respiratio  magis  commoda,  pulsus  plenior, 
et  sputum  facilius  eductum,  saluberrimos  ejus 
effectus  testantur.  Si  vero  redierit  spirandi 
difficultas :  si  redierit  dolor  lateris,  tum  fere 
audacter  ad  idem  remedium  iterum  confugere 
licebit. 

Sunt  qui  sanguinem  eo  mitti  jubent,  donec 
tunica  alba  et  tenax  evanescat,  quae  vero  nos 
non  raro  fallet :  in  nonnullis  enim  sanguis  initio 
morbi,  in  aliis  tamen  non  nisi  finem  versus  (ut 
illust.  Gregorius  in  Praelectionibus  mentio¬ 
nem  fecit)  hac  crusta  tegitur.  Praeterea,  quo 
amplius  sit  vas  sanguinem  recipiens,  et  quo 
major  sanguinis  superficies  aeri  subjicitur,  eo 
crassior  erit  tunica  et  celerius  fiet  ;  minime 
igitur  soli  huic  signo  semper  fidendum  est,  aut 

conandum  sanguinem  iterum  iterumque  mittere, 
donec  illo  tegmine  penitus  careat ;  scilicet  quod 
saepe  admodum  periculosum  esset,  et  haud  raro 
prorsus  impossibile.  Post  quartum  diem  mor¬ 
bi,  aliqui  medici  sanguinem  non  esse  mitten¬ 
dum  putant ;  nunc  vero,  post  quartum  vel  plu- 
res  dies  hanc  flere  posse  inter  omnes  convenit, 
si  signa  inflammationis  adsint,  et  aegri  vires  non 
multum  minuantur,  sed,  suppuratione  immi¬ 
nente,  sanguis  nunquam  eliciendus  est.  Sem- 
per  quoque  memoria  tenendum  est,  intempes¬ 
tivam  sanguinis  detractionem  sputum  cohi¬ 
bere,  effusioni  favere,  et  vel  hydropi  vel  phthisi 
originem  dare. 

Si  vero  sanguis  missus  vires  aegroto  adeo  sub¬ 
duxerit,  ut  ulterius  mitti  periculosius  jam  esset, 
nec  interea  symptomata  morbi  mitescere  coe¬ 
perint,  cucurbitulae  cum  ferro  affectae  parti 
admotae  prosunt.  Vesicatoria  etiam  parti  do¬ 
lenti  quam  proxime  applicata,  praesidium  vali¬ 
dissimum  praebent ,  eoque  magis,  si  post  san¬ 
guinem  semel  iterumve  missum  adhibita  ;  et 
morbus  levior  eorum  beneficio  nunnunquam  fu¬ 
gatus  est. 

Alvus  purgatur  tuto  et  utiliter  hoe  morbo 
implicitis,  necne,  nonnulli  dubitarunt,  quia  alvus 
initio  sponte  fluens  raro  juvat :  at  vero  Cullen  * 
alvum  leniter  summo  cum  fructu  solvit,  et  ex¬ 
perientia  satis  docet,  cathartica  mitiora,  quae 
alvum  mollius  ducunt,  vel  enemeta  laxantia,  in¬ 
testina  e  materia  irritante  purgando  maxime 
utilia  esse. 

■  ;  V;  \u.:_  '  »;£. 

Si  ad  sudandum  proclivitas  sit,  signis  mitio¬ 
ribus  insuper  visis,  hunc  solummodo  effectum  di¬ 
luentibus  vel  lenioribus  diaphoreticis,  calore  ex¬ 
terno  vitato,  aliisque  stimulis  omissis,  promovere 
licet.  Si  sudor  est  viscosus,  et  gelidus  et  non 
per  totum  corpus  aequalis,  potiones  et  stragula 
minuendo  caute  cohibendus  est. 

Varia  variis  temporibus  remedia,  qualia  gum¬ 
ini  ammoniacum,  scilla  maritima  ex  antimonio 
parata,  ad  faciliorem  sputi  rejectionem  promo¬ 
vendam,  medici  excogitaverunt ;  quae  tamen 
omnino  profuisse  inveniuntur.  Aquae  etiam  ca~ 

C  ■%«!>  '• 


*  Cullen’s  First  Lines. 


IS 


DISSERTATIO  MEDICA 


lidae,  cum  aceto  commixtae,  vapores  in  pulmo¬ 
nes  exceptos  laudavere  plurimi,  “  vapores' ‘aquae 
“  calidae  cum  spiritu  in  pulmonem  hausti,”  ut 
summi  illius  viri  reique  medicae  peritissimi  ver¬ 
bis  utar,  44  hunc  fovent,  humectant,  molliunt, 
“  laxant  spasmum,  si  quis  adsit,  solvunt,  exhala- 
“  tionem  et  muci  secretionem  promovent,  hunc 
4 4  quoque  deluunt  et  attenuant  ej usque  sic  exscre- 
u  ationem  promptiorem  et  faciliorem  reddunt,  et 
u  demum  bonum  remedium  expectorans  fiunt*.” 
Ad  tussim  leniendam,  quae  aegrum  molestissi¬ 
me  urget,  oleosa  aliaque  medicamenta,  quae  le¬ 
niunt  maxime  et  molliunt,  sunt  adhibenda. 

Ad  minuendam  actionem  cordis  et  arteria¬ 
rum  in  Pneumonia,  digitalis  purpurea  exhibita 
est.  Tinctura  in  dosi  guttarum  xv.  vel  xx. 
plerumque  cum  haustu  salino  conjuncta  bis 
terve  in  dies  sumitur.  Praeter  illa  dicta  de 
missione  sanguinis  matura,  exhibentibus  hoc 
remedium,  44  id  verisimile  bonum  effectum 
“  posse  inducere,  sed  hoc  soli  non  fidendum 
44  esse,”  additur. 


*  Gregorii  Consp.  Medicin.  v.  p.  56 1. 

Variae  sunt  sententiae  de  usu  opii  in  Pneu¬ 
monia.  Opium  nunc  a  medicis  morbi  finem 
versus  adhibeatur,  cum  spirandi  difficultas  mi¬ 
nuitur,  tussis  adhuc  perstat,  et  ubi  dolor  et  vi¬ 
gilia  plus  minusve  urgent.  “  But  in  more  ad- 
“  vanced  state  of  the  disease,  (ait  ille  vir  peri» 
“  tissimus)  when  the  difficulty  of  breathing  has 
“  abated,  and  when  the  urgent  symptom  is  a 
“  cough,  proving  the  chief  cause  of  the  con- 
“  tinuance  of  the  pain  and  of  the  want  of 
“  sleep,  opiates  may  be  employed  with  great 
fi  advantage  and  safety 

Regimen  antiphlogisticum  observari  oportet ; 
hinc  victus  tenuissimus,  et  ex  frugibus  compo¬ 
situs  imperandus  est.  Diaeta  ex  carnibus,  1L 
quores  fortiores,  calor  et  alia  stimulantia  sunt 
evitanda.  Ad  sitim  levandam,  quae,  durante 
morbo,  plerumque  aegrum  maxime  urget,  potu 
acido  etiam  et  pomis  aiiisque  fructibus  acidulo 
sapore  utendum  est :  decumbat  an  sedeat  sum- 

ma  quies  animi  et  corporis  est  concilianda.  Cu¬ 
biculi  calor  eum  non  excedere  debet,  quem 
quinquagesimus  quintus  thermometri  Fahren- 
heitiani  gradus,  aut,  ad  maximum,  sexagesi¬ 
mus  ejusdem,  indicat. 

Jam  vero  de  hoc  tam  tristi  morbo,  ortum, 
progressum,  exitumque  cujus  quam  brevissime 
et  quam  accuratissime,  describere  mecum  statui, 
prorsus  innecessarium  plura  dicere  habeo.  Re¬ 
media  quae  hic  proferuntur,  si  opportuna  vel 
aliqua  ratione  idonea,  exhibita,  ad  morbum  le¬ 
vandum  et  aegrum  reficiendum  satis  pollere, 
spero. 

